Det skriver nordjyske.dk. Det kommer bag på politikerne, at der nu igen skal findes et stort millionbeløb til Nordkraft. Så sent som på byrådsmødet 11. oktober i år troede byrådet på baggrund af oplysninger fra rådgiveren Niras, at der var balance i økonomien. Men lidt over en måned senere 16. november var der ifølge en opgørelse fra den daglige byggeleder et behov for en tillægsbevilling på 21 mio. kr. - Det er både uacceptabelt og frustrerende på en gang, siger skole- og kulturrådmand Anne-Dorte Krog (SF) til nordjyske.dk. Nu vil kommunen have en advokat til at undersøge, om der er grundlag for at rejse et erstatningskrav mod rådgiverne.

Opsummering:
I løbet af en måned gik økonomien fra at være i balance til minus 21 mio. kr. Nu vil politikerne have undersøgt om der er grundlag for at rejse erstatningskrav mod rådgivere.